Russiese ruimtetuig brand uit in atmosfeerDie gedoemde tuig word gelanseer. Foto: Roscosmos ’n Onbemande Russiese ruimtetuig wat drie ton voorraad by die Internasionale Ruimtestasie moes aflewer, het vroeg vanoggend in die atmosfeer bo die Stille Oseaan uitgebrand. Die tuig het reeds kort ná lansering probleme ondervind en buite beheer geraak. Dit het in ’n wentelbaan begin tuimel wat dit onherroeplik op ’n vuurdood in die atmosfeer sou lei. Die verlies aan die tuig en sy voorraad hou egter geen gevaar vir die bemanning van die ruimtestasie in nie. Daar is voldoende voorraad aan boord. Afgesien van Russiese tuie wat die stasie met voorraad bedien, lewer die Amerikaanse maatskappy SpaceX en die Japannese Ruimte-agentskap ook gereeld voorraad af. Lees die volledige berig in Trouw. Lees ook ’n vorige artikel in die CSM.